Opeta lapsellesi nämä 13 elämänohjetta

 Jokainen vanhempi haluaa opettaa lapselleen tärkeitä elämänohjeita, jotta lapsi pesästä lentäessään osaisi pitää itsestään huolta sekä kunnioittaa itseään ja muita.

Tässä -sivuston vinkit, mitkä terveet elämänohjeet kannattaa jakaa lasten kanssa. Monissa perheissä nämä neuvot ovat varmasti jo ainakin osittain käytössä, mutta uusiakin ideoita varmasti löytyy!

1. Syö kunnon aamiainen

Monet arvostetut tutkimukset ovat yhdistäneet terveellisen aamiaisen parempaan keskittymiskykyyn, terävämpään muistiin ja onnellisempaan mielialaan lapsilla. Lisäksi tuoreet tutkimustulokset ovat osoittaneet aamupalan syömisen vaikuttavan siihen, että lihavuus on epätodennäköisempää, luut vahvempia ja hampaat terveempiä.

2. Huolestuminen on ok!

Otsalohko, joka käsittelee suunnittelua, huomiokykyä, keskittymistä ja järkeilyä ei kehity täyteen kapasiteettiinsa kuin vasta myöhään teini-iässä tai varhais-aikuisuudessa.

Kysy lapselta säännöllisesti mitä hän ajattelee ja kantaako hän huolta jostain. Selitä kuinka teidän perheessä asia käsitellään.

3. Rakasta vartaloasi

Australialaistutkimuksen mukaan jo ekaluokkalaiset uskovat "laihan olevan parempi". Toistuvissa amerikkalaistutkimuksissa on huomattu jopa 40 % ala-asteikäisten tyttöjen ja 25 % poikien olevan tyytymättömiä vartaloihinsa.

Estääksesi lapsesi epäterveen kehonkuvan, ota erilaiset lapsen näkemät kuvat puheeksi. Älä myöskään soimaa itseäsi lihavaksi lapsen kuullen.

4. Älä ---- ajaessasi!

Täytä otsikon tyhjä kohta: juo, tekstaa, soita tai mitään muutakaan ajoa häiritsevää toimintaa. Vaarallinen ajokäyttäytyminen, kuten juominen mutta myös tekstaaminen ajon aikana sekä liiallinen matkustajamäärä ovat isossa roolissa nuorten auto-onnettomuuksissa. Paras tapa on näyttää lapselle hyvää esimerkkiä ajamalla itse turvallisesti.

5. Ota kauneusunet

Jos huomaat teinisi olevan aamuisin punasilmäinen ja kärttyisä, on ehkä syytä kiinnittää tämän uniin huomiota. Suurin unta häiritsevä tekijä nuorilla on myöhäisillan elektroniikka-aika: tekstaaminen tai kännykällä puhuminen, television katselu ja netissä surffaaminen.

Tämän vuoksi nuorten teknologian käytölle on syytä asettaa rajat ja selittää miksi niin tehdään. Television ja tietokoneen sekä kännykän käyttö tulisivat kieltää noin tuntia ennen nukkumaanmenoa.

6. Rakasta vihanneksia!

Saat teinin syömään terveellisesti kertomalla, että hän teki niin jo aivan pienenä! Kalifornian yliopiston psykologit saivat useat kymmenet nuoret vakuuttumaan heidän pitäneen parsasta lapsuudessaan, vaikka se ei monen kohdalla ollut lainkaan totta.

Tämä tieto sai kuitenkin monet nuoret myötämielisimmiksi ostamaan, syömään ja nauttimaan terveellisiä vihanneksia tulevaisuudessa.

7. Ole perillä nettijäljistäsi

Jos sanat Facebook tai Twitter eivät sano sinulle mitään, on aika opetella ja ottaa selvää mitä teinisi puuhaa netissä. Kyse ei ole pelkästään pedofiilien tai nettikiusaamisen välttelemisestä, vaan yksinkertaisesti myös siitä, millaisia profiileja ja tietoja lapsesi itsestään nettiin laittaa. Pyydä häntä näyttämään profiilinsa ja poistamaan kaikki sellainen tieto mitä sinun, opettajien tai työnantajien ei pitäisi nähdä.

8. Päivällinen syödään yhdessä

Amerikkalaistutkimuksen mukaan lapset, jotka nauttivat ateriansa yhdessä perheen kanssa söivät vähärasvaisempia ruokia sekä enemmän vihanneksia ja hedelmiä. Samasta aiheesta tehdyn espanjalaistutkimuksen mukaan vähintään viisi kertaa viikossa syöty yhteinen ateria vähensi nuorten ahdistuneisuutta ja masennusta huolimatta vanhempien koulutuksesta tai siitä, työskentelivätkö he kodin ulkopuolella.

9. Voit kysyä minulta mitä tahansa - myös seksistä

Ylläpidä keskusteluyhteyttä lapsesi kanssa, jotta suuristakin asioista voidaan puhua ongelmitta. Ole selvillä, mitä koulun terveyskasvatus pitää sisällään, jotta voit tarpeen mukaan täydentää lapsen tietoja.

Älä pelkää keskustelua seksistä, sillä lapsi on todennäköisesti kuullut aiheesta jo ystäviltään ja nähnyt asioita televisiossa. Ota selvää mikä lasta tai nuorta askarruttaa ja yritä opettaa tälle perheen arvoja läheisyydestä ja seksistä.

10. Unohda limut

Perusteini juo noin kaksi virvoitusjuomaa joka päivä. Tämä lisäkalorimäärä edesauttaa lapsuusiän lihavuutta ja on riskitekijä myös sokeritaudin, korkean kolesterolin ja verenpaineen kehittymiselle. Sokerijuomien nauttiminen maidon sijaan on yhdistetty myös heikompaan luustoon, hampaiden reikiintymiseen ja kofeiiniriippuvuuteen.

11. Liiku joka päivä

Tänä päivänä näyttää usein siltä, että ainoa lasten saama liikunta rajoittuu tietokoneiden myötä peukaloiden alueelle. On vanhempien tehtävä opettaa lapsilleen miten mukavaa liikkuminen on. Tutkimukset ovat osoittaneet, että kun lapsi näkee vanhempansa nauttivan liikunnasta, he haluavat todennäköisemmin liikkua itsekin.

12. Arvosta parhaita ystäviäsi

Vanhemmat usein opettavat lapsilleen, että kaikkia kohtana tulisi olla kiltti. Tämä ei kuitenkaan tarkoita, että kaikkien kanssa tulisi olla ystävä. Itse asiassa yksi tai kaksi parasta ystävää on parempi tapa poistaa masennusriskiä ja yksinäisyyttä, kuin yleinen suosittuus.

Lapsi etsii yleensä kavereita, joilla on samanlaisia luonteenpiirteitä, joten jos näet puistossa tai koulun pihalla sopivan oloisen kaverin lapsellesi, yritä sopia yhteisestä leikkitapaamisesta.

13. Ole kiitollinen

Jos lapsesi ei ole kiittänyt mistään pitkään aikaan, on aika ehkä yrittää elvyttää tätä tapaa. Tutkimusten mukaan kiitolliset ihmiset ovat energisempiä ja optimistisempia, häiriintyvät vähemmän elämän kolhuista, kestävät paremmin stressiä, ovat terveempiä ja kärsivät vähemmän masennuksesta, kuin muut.

Kiitollisuutta harjoittavat ihmiset ovat myös myötätuntoisempia, auttavat muita todennäköisemmin, ovat vähemmän materialistisia sekä tyytyväisempiä elämään.

